Source: http://docplayer.cz/51333703-Vnutorny-predpis-c-1-2011.html
Timestamp: 2017-10-21 23:32:12+00:00
Document Index: 17453117

Matched Legal Cases: ['Čl. 16', 'Čl. 16', 'Čl. 1', 'Čl. 2', 'Čl.3', 'Čl. 4', 'Čl. 5', 'Čl. 6', 'Čl. 7', 'Čl. 8', 'Čl. 9', 'Čl. 16', 'Čl. 10', 'Čl. 11']

VNÚTORNÝ PREDPIS č. 1/ PDF
VNÚTORNÝ PREDPIS č. 1/2011
Download "VNÚTORNÝ PREDPIS č. 1/2011"
1 VNÚTORNÝ PREDPIS č. 1/2011 Ubytovací poriadok Vysokoškolského internátu pri Jesseniovej LF UK v Martine prerokovaný v Študentskej samospráve VI dňa 18. júla 2008, zmeny a doplnky dňa 1. decembra 2010 a v súlade s Čl. 16 Organizačného poriadku JLF UK prerokovaný a schválený na zasadaní Vedenia JLF UK v Martine dňa 28. augusta 2008 a zmeny a doplnky dňa 24. januára 2011 VP vypracoval: PhDr. Jana Seryjová Dátum: Podpis: VP prerokoval: Študentská samospráva JLF UK Vedenie JLF UK Dátum: Podpis: VP schválil: Vedenie JLF UK Dátum: Podpis: Počet výtlačkov: 2 Výtlačok č. 1 Sekretariát Výtlačok č. 2 Vysokoškolský internát Platnosť od: Účinnosť od: Aktualizácia, zmeny a doplnky k vnútornému predpisu: Zmena 1: Dátum: Podpis: Zmena 2: Dátum: Podpis: Zmena 3: Dátum: Podpis: Zmena 4: Dátum: Podpis: Strana 1 z 11
2 UBYTOVACÍ PORIADOK VYSKOŠKOLSKÉHO INTERNÁTU PRI JESSENIOVEJ LF UK V MARTINE ktorý bol v súlade s Čl. 16 ods. 3 písm. d) Organizačného poriadku JLF UK v Martine prerokovaný v Študentskej samospráve dňa 18. júla 2008, zmeny a doplnky dňa 1. decembra 2010 a prerokovaný a schválený vo Vedení JLF UK v Martine dňa 28. augusta 2008 a zmeny a doplnky dňa 24. januára Čl. 1 Základné ustanovenia Vysokoškolský internát JLF UK (ďalej len VI ) je účelovým zariadením Univerzity Komenského v Bratislave Jesseniovej lekárskej fakulty v Martine. VI je akademickou pôdou, pričom rozsah akademických práv a slobôd upravuje Zákon NR SR č.131/2002 Z. z. o vysokých školách v platnom znení. VI poskytuje ubytovanie prednostne študentom a doktorandom v dennej forme štúdia, ďalej podľa možností lektorom, zamestnancom fakulty, v prípade voľnej kapacity študentom externej formy štúdia, v hotelovej časti hosťom UK i fakúlt, zamestnancom iných organizácií a fyzickým osobám. Ubytovací poriadok záväzným spôsobom upravuje podmienky pobytu a správanie sa ubytovaných osôb a návštevníkov vo VI. Čl. 2 Podmienky poskytnutia ubytovania (1) Na ubytovanie nie je právny nárok. (2) Ubytovanie sa poskytuje na základe žiadosti. Žiadosť sa podáva elektronicky na jeden akademický rok v termíne stanovenom v smernici rektora UK. V čase hlavných prázdnin sa môže študentom poskytnúť ubytovanie podľa platného cenníka. (3) Ubytovanie sa prideľuje v súlade so smernicou rektora UK, ktorá upravuje pravidlá rozdeľovania ubytovacej kapacity Univerzity Komenského v Bratislave medzi fakulty a kritériá prideľovania ubytovania v ubytovacích zariadeniach Univerzity Komenského v Bratislave. (4) Ubytovanie sa poskytuje vo VI na Novomeského ul. č. 7 a vo VI na Hviezdoslavovej ul. č. 35. (5) Študent, ktorému bolo poskytnuté ubytovanie, podpisuje Zmluvu o ubytovaní. Strana 2 z 11
3 (6) Študent je povinný ubytovať sa najneskôr v deň stanovený VI. Ak študent nemôže nastúpiť v stanovený termín na ubytovanie, môže ho ubytovať iná osoba (rodič, spolužiak), ak táto osoba preukáže doklad o zaplatení poplatku za ubytovanie. (7) Všetky ostatné náležitosti si vybavuje ubytovaný študent až pri príchode do ubytovacieho zariadenia (napr. kľúče, posteľnú bielizeň, Zmluvu o ubytovaní a pod.). Čl.3 Podmienky poskytnutia ubytovania iným osobám (1) Ubytovanie môže byť poskytnuté aj zamestnancom UK, na základe podanej žiadosti o ubytovanie v stanovenom termíne. Stanovisko k žiadosti vydáva dekan fakulty, o pridelení ubytovania zamestnancom rozhoduje rektor UK. (2) O poskytnutí ubytovania ostatným osobám rozhoduje riaditeľ VI. Ubytovanie môže byť poskytnuté v tzv. hotelovej časti, v prípade voľnej kapacity aj v časti vyčlenenej pre ubytovanie študentov. (3) Ceny za ubytovanie sú stanovené podľa platného cenníka. Čl. 4 Skončenie ubytovania (1) Ubytovanie končí: a) uplynutím doby, na ktorú bola Zmluva o ubytovaní uzatvorená; b) ak sa študent neubytuje najneskôr v deň stanovený VI na ubytovanie; c) vylúčením, zanechaním alebo prerušením štúdia, prestupom na inú školu; d) zrušením ubytovania. (2) Zrušenie ubytovania oznámi riaditeľ VI písomne. Študent je povinný vysťahovať sa najneskôr v deň skončenia ubytovania. (3) Riaditeľ VI môže zrušiť ubytovanie, ak ubytovaný študent hrubo porušil ustanovenia tohto Ubytovacieho poriadku, Zmluvy o ubytovaní, právnych predpisov vzťahujúcich sa na činnosť VI alebo zásady občianskeho spolunažívania. (4) Za hrubé porušenie ubytovacieho poriadku sa považuje najmä: a) neoprávnené ubytovanie osôb vo VI, úmyselné, bezdôvodné alebo znedbanlivosti ničenie majetku a zariadenia VI, páchanie trestnej činnosti, poškodzovanie bezpečnostných a protipožiarnych zariadení VI, používanie nepovolených elektrospotrebičov, fajčenie a užívanie alkoholických nápojov a omamných látok v priestoroch VI, fyzické napadnutie pracovníka VI alebo iného ubytovaného, prípad agresívneho a vulgárneho správania sa voči zamestnancom VI, prípad fyzických vyhrážok zamestnancom VI alebo iným ubytovaným, prípad neprispôsobilosti (napr. opakovaná žiadosť spolubývajúcich o zmenu ubytovania), rôzne formy vandalizmu, nesúhlas s ubytovaním ďalších študentov v izbe VI, keď nie je izba úplne obsadená. Strana 3 z 11
4 b) opakované porušenie Ubytovacieho poriadku menej závažným spôsobom. Za menej závažné porušenie Ubytovacieho poriadku sa považuje najmä rušenie nočného kľudu, znečisťovanie objektu a spoločných priestorov VI, a pod.; c) nezaplatenie ceny za ubytovanie podľa Zmluvy o ubytovaní, ak sa ubytovateľ s ubytovaným nedohodnú inak; d) ak ubytovaný nepredloží lekárske potvrdenie, ktoré vyvráti podozrenie, že jeho zdravotný stav závažným spôsobom ohrozuje okolie, a že toto podozrenie je neodôvodnené; e) ak ubytovaný porušuje bezpečnostné, protipožiarne, hygienické predpisy, zákon o ochrane životného prostredia; f) ak sa ubytovaný svojvoľne presťahoval a nepoužíva pridelenú izbu; g) ak ubytovaný neuhradil ním spôsobenú škodu do termínu stanoveného riaditeľom VI. Čl. 5 Práva a povinnosti ubytovaných študentov (1) Ubytovaný študent má právo: a) na základné vybavenie v pridelenej izbe (jednodielna skriňa, stolička, stôl, stolná lampa, posteľ, paplón, vankúš a posteľná bielizeň) a právo na jeho údržbu v rámci ekonomických možností VI ; b) prijímať návštevy v súlade s Vnútorným poriadkom; c) používať spoločné priestory a inventár (tenisové siete, žehličky, vysávače a pod.); d) aktívne sa podieľať na spoločenskom živote VI; e) používať: - elektrické prístroje osobnej potreby (holiaci strojček, elektrická kulma, žehlička na vlasy, sušič na vlasy), - mikrovlnnú rúru 1 ks na bunke ( VI na Hviezdoslavovej 1 ks na izbe) a rýchlovarnú kanvicu 1 ks na izbe do výkonu 1000 W - ďalšie povolené elektrospotrebiče: počítač, televízor, rádio, magnetofón, CD prehrávač a spotrebiče, ktoré sú súčasťou vybavenia VI; f) predkladať návrhy a pripomienky ku všetkým otázkam týkajúcich sa ubytovania vo VI prostredníctvom študentskej samosprávy. (2) Ubytovaný študent je povinný: a) pri nástupe na ubytovanie predložiť na ubytovacom oddelení : - fotografiu (aktuálnu) 2 ks; - občiansky preukaz (cudzinci platný pas a povolenie na pobyt); - doklad o zaplatení poplatku za ubytovanie; - podpísanú Zmluvu o ubytovaní (2 ks); - predložiť potvrdenie o absolvovaní školenia BOZ a PO a doklad o oboznámení sa s týmto Ubytovacím poriadkom Strana 4 z 11
5 b) odovzdať záznam o inventári - posteľnej bielizni (obdrží na ubytovacom oddelení) do skladu bielizne; c) ubytovať sa výlučne v pridelenej izbe; d) študent 1. ročníka podpisom potvrdí na predpísanom tlačive prevzatie ubytovacieho priestoru, že mu bol odovzdaný v stave spôsobilom na riadne užívanie, prípadne zaznamenať zistené nedostatky a škody kompetentnému zamestnancovi (zamestnanci údržby) pri preberaní izby, študenti ostatných ročníkov podľa aktuálnych pokynov ubytovacieho oddelenia; e) udržiavať čistotu a poriadok v pridelenej izbe a v príslušenstve, vo VI sa uplatňuje systém samoupratovania, t.j. ubytovaní si izbu resp. bunku, ktorú majú pridelenú na akademický rok udržiavajú v čistote po dobu ubytovania sami; f) udržiavať čistotu a poriadok v spoločných priestoroch; g) dodržiavať zásady spolunažívania; h) šetriť elektrickou energiou, vodou a pod.; i) platiť v stanovenom termíne v súlade so Zmluvou o ubytovaní, j) pri vstupe do VI využívať výlučne turniket prípadne vstupnú čítačku, ak budova nie je vybavená turniketom (pomocou karty ISIC); k) spôsobenú škodu nahradiť v plnej výške a spôsobom určeným VI; l) dodržiavať protipožiarne opatrenia, hygienické a bezpečnostné predpisy, chrániť životné prostredie; m) pri odchode z izby zamykať a zabezpečiť izbu proti vniknutiu cudzej osoby príp. krádeži, kľúče nepožičiavať a nenechávať na iných miestach, uzavrieť okná a balkónové dvere, vypnúť všetky elektrické spotrebiče a svietidlá; n) riadiť sa pokynmi VI pri mimoriadnych situáciách (deratizácia, maliarske práce, presťahovať sa na inú izbu v záujme efektívneho využitia kapacity, pri opravách, rekonštrukciách objektu a pod.); o) na výzvu vedenia VI predložiť lekárske potvrdenie, ktoré vyvráti podozrenie, že jeho zdravotný stav závažným spôsobom ohrozuje okolie, a že toto podozrenie je neodôvodnené; p) podrobiť sa lekárskej prehliadke a iným zdravotným a hygienickým opatreniam, ak to vyžadujú okolnosti (napr. výskyt infekčného ochorenia v domácom prostredí alebo v ubytovacom zariadení); r) dodržiavať ustanovenia tohto Ubytovacieho poriadku, Štatútu UK, Štatútu JLF, Prevádzkový poriadok siete VI JLF UK v Martine, ako i ďalších predpisov týkajúcich sa VI. (3) Ubytovaný študent nesmie: a) presťahovať sa do inej izby bez súhlasu riaditeľa VI; b) umožniť ubytovanie osobám, ktoré nemajú platné povolenie na ubytovanie; c) poškodzovať majetok VI (vrátane lepenia plagátov, maľovania zariadenia, vynášania inventáru na balkón a pod.); d) rušiť ostatných ubytovaných Strana 5 z 11
6 (vykonávať činnosť, ktorá akýmkoľvek spôsobom ruší iných ubytovaných predovšetkým vo večerných a nočných hodinách; činnosť je kvalifikovaná ako rušivá vtedy, keď aspoň jeden z ubytovaných podá voči tejto činnosti písomnú sťažnosť); e) vyhadzovať predmety a odpadky z okien a balkónov VI; f) prijímať návštevy mimo určeného času; g) premiestňovať a rozoberať inventár zariadenia a vybavenie VI; h) požívať alkoholické nápoje a omamné látky vo VI; i) fajčiť v priestoroch VI; j) zasahovať do inštalácie akéhokoľvek druhu; k) prechovávať a chovať zvieratá vo VI; l) robiť zásahy do počítačovej siete; m) prechovávať alebo držať vo VI akékoľvek druhy strelných zbraní; n) používať nepovolené (hlavne tepelné) elektrospotrebiče (napr. varič, tepelný ohrievač všetkých typov, gril, súkromná chladnička), s výnimkou ak sú tieto súčasťou vybavenia VI; o) zapožičať kartu ISIC iným osobám za účelom vstupu do VI; p) uskutočňovať vo VI akúkoľvek komerčnú činnosť (výrobu a predaj tovaru, služieb a pod.). (4) Ubytovaný študent je pred vysťahovaním povinný: a) odovzdať vyčistenú izbu, balkón, vstupnú chodbičku a príslušné sociálne zariadenie; b) odovzdať zapožičaný inventár v pôvodnom stave; c) vrátiť kľúče, vyplnenú odhlášku na ubytovacom oddelení VI; d) uhradiť prípadné nedoplatky. V prípade, že sa študent v stanovenom termíne nevysťahuje z VI, vedenie VI je oprávnené študenta deložovať. Čl. 6 Práva a povinnosti ubytovateľa (1) Ubytovateľ má právo : a) výnimočne vstúpiť aj bez vedomia ubytovaného do priestorov vyhradených na ubytovanie v prípadoch ohrozenia života, v prípadoch závažného podozrenia z poškodenia zdravia alebo majetku, na odvrátenie závažného ohrozenia verejného poriadku, pri odstraňovaní technických porúch a vykonaní technických revízií; b) vysťahovať ubytovaného, prípadne uložiť jeho veci v priestore k tomu určenému na náklady ubytovaného vtedy, ak ubytovaný neodovzdá izbu k dátumu zániku ubytovania; Strana 6 z 11
7 c) požadovať vstup do izby za účelom kontroly dodržiavania hygienických a bezpečnostných predpisov a riadneho užívania ubytovacieho priestoru. Kontrolu vykonáva komisia VI. Komisia má minimálne dvoch členov, pričom jeden môže byť aj študent. Zistené nedostatky sú následne riešené na priestupkovom konaní. (2) Ubytovateľ má povinnosť : a) oboznámiť ubytovaného s predpismi o BOZ, PO a umožní ubytovanému oboznámiť sa s týmto Ubytovacím poriadkom VI; b) zaistiť ubytovanému riadny a nerušený výkon práv spojených s ubytovaním za podmienok ustanovených v Ubytovacom poriadku; c) včas upovedomiť ubytovaných o prácach na zariadeniach VI a v okolí, ktoré obmedzia riadne užívania priestorov VI alebo nerušený výkon práv spojených s ubytovaním za podmienok ustanovených v Ubytovacom poriadku; d) v prípade straty kľúča ubytovaným zabezpečiť po zaplatení zmluvnej pokuty v zmysle Zmluvy o ubytovaní výmenu zámku na príslušnej izbe na náklady ubytovaného. Čl. 7 Spôsob platby a splatnosť ceny za ubytovanie (1) Ubytovaný sa zaväzuje platiť za ubytovanie v zmysle stanovených termínov v súlade so Zmluvou o ubytovaní. Cena za ubytovanie je stanovená na jedno lôžko za jeden kalendárny mesiac. (2) Spôsob platby : a) bezhotovostným prevodom na bankový účet VI uvedený v Zmluve o ubytovaní, kde treba uvádzať ako variabilný symbol univerzitné osobné číslo - UOČ; b) poštovou poukážkou. (3) Dátumy splatnosti platieb za ubytovanie za jednotlivé mesiace sú stanovené v Zmluve o ubytovaní. (4) Ubytovaný je povinný (na výzvu) preukázať sa na ubytovacom oddelení VI dokladom o zaplatení poplatku za ubytovanie. Tento doklad je povinný uschovať počas doby trvania príslušného akademického roka. (5) Ubytovaný berie na vedomie, že v prípade neuhradenia ceny za ubytovanie po uplynutí lehoty splatnosti, je povinný uhradiť zmluvnú pokutu vo výške stanovenej v Zmluve o ubytovaní za každý deň omeškania. Strana 7 z 11
8 Čl. 8 Vnútorný poriadok (1) Vysokoškolský internát sa otvára o 5.00 hod. a zatvára o hod. Po tomto čase informačná služba otvára budovu na zazvonenie, s výnimkou doby výkonu povinných obhliadok budovy a prestávky na odpočinok a jedenie v zmysle Zákonníka práce. (2) Pri príchode ubytovaného študenta, ubytovaného zamestnanca, zamestnanca JLF UK ako návštevy do VI, sa jeho oprávnenosť vstupu preveruje priložením karty ISIC, ITIC príp. zamestnaneckého preukazu k čítaciemu zariadeniu (nutné použiť i pri výstupe z VI, ak je budova vybavená turniketom). (3) Pri príchode krátkodobo ubytovanej inej osoby je nutné požiadať informačnú službu o umožnenie vstupu cez turniket (resp. zazvoniť ak budova nie je vybavená turniketom) a preukázať sa dokladom o zaplatení ceny za ubytovanie. (4) Ubytovaní môžu prijímať návštevy v čase od 8.00 hod. do hod. Pri príchode do VI je návštevník povinný po predložení preukazu preukazujúceho jeho totožnosť prihlásiť sa a zaevidovať sa na vrátnici. Po ukončení návštevy je návštevník povinný sa odhlásiť v sprievode ubytovaného, ktorý návštevu prijal. (5) Návštevy pod vplyvom alkoholu a omamných látok nebudú do VI vpustené a strácajú nárok na návštevu ubytovaného študenta. (6) V súlade s aktuálne platnými VZN mesta Martin je nočný pokoj vo VI stanovený od hod. do 6.00 hod. (7) Ubytovať návštevy je možné len na základe povolenia (vystaví ubytovacie oddelenie). Čl. 9 Priestupkové opatrenia pri porušení Ubytovacieho poriadku (1) Za porušenie povinností stanovených týmto Ubytovacím poriadkom pre ubytovaných vo VI možno uložiť priestupkové opatrenie. (2) Riešenie priestupkov proti Ubytovaciemu poriadku: a) priestupky proti Ubytovaciemu poriadku rieši v priestupkovom konaní riaditeľ v spolupráci so študentskou samosprávou; b) riaditeľ získa dôkazy o konkrétnom priestupku ( za týmto účelom je oprávnený predvolávať svedkov a žiadať od nich výpoveď súvisiacu s priestupkom); c) v priestupkovom konaní sa poskytuje slovo študentovi, proti ktorému sa priestupkové konanie vedie; d) predvolanie na priestupkové konanie sa doručuje písomnou formou doporučene (spravidla cez vrátnicu VI); e) ak sa študent, proti ktorému sa priestupkové konanie vedie bez písomného ospravedlnenia nezúčastní, môže komisia konať aj bez jeho prítomnosti. Strana 8 z 11
9 (3) Uloženie priestupkového opatrenia: a) písomné upozornenie; b) pokarhanie; c) podmienečné vylúčenie z ubytovania; d) nepodmienečné vylúčenie z ubytovania (vo všetkých objektoch VI). (4) Priestupkové opatrenie podľa bodu 3 písm. a) a b) sa ukladá za menej závažný priestupok. Lehota trvania je 6 mesiacov odo dňa uloženia priestupkového opatrenia (započítava sa doba trvania ubytovania, ak je opatrenie uložené na konci akademického roka, prenáša sa do nasledujúceho akademického roka). (5) Pri ukladaní priestupkového opatrenia podľa bodu 3 písm. c) je stanovená lehota trvania najmenej na 6 mesiacov a najviac 2 roky odo dňa uloženia priestupkového opatrenia. (6) Ak sa študent pred uplynutím tejto doby dopustí ďalšieho priestupku, spravidla je mu uložené priestupkové opatrenie podľa bodu 3 písm. d). (7) Priestupkové opatrenie podľa bodu 3 písm. d) možno študentovi uložiť ak: a) úmyselne spáchal závažný priestupok, b) opakovane spáchal priestupok, c) bol právoplatne odsúdený za trestný čin. (8) Pri ukladaní priestupkového opatrenia sa nezohľadňuje postupnosť druh opatrenia sa ukladá podľa miery závažnosti priestupku. (9) Spoločné a záverečné ustanovenia: 9.1. Priestupky, ktoré presne nedefinuje tento Ubytovací poriadok, budú riešené individuálne Priestupkové opatrenie ukladá riaditeľ VI po odsúhlasení študentskou samosprávou (schválení nadpolovičnou väčšinou všetkých jej členov). Rozhodnutie o uložení opatrenia musí byť písomne zaznamenané a študentovi zaslané doporučene Proti uloženému priestupkovému opatreniu sa môže študent odvolať dekanovi fakulty do 10 dní od doručenia rozhodnutia Za priestupok, ktorého sa dopustí návšteva, je vždy zodpovedná navštívená osoba Pri mimoriadne závažnom priestupku proti Ubytovaciemu poriadku, v súlade s Organizačným poriadkom JLF UK v Martine, Čl. 16, bod 3, písm. f) je riaditeľ VI oprávnený navrhovať dekanovi uloženie disciplinárneho opatrenia podľa disciplinárneho poriadku Jesseniovej lekárskej fakulty UK v Martine. Čl. 10 Študentská samospráva Študentská samospráva (ďalej len ŠS) je iniciatívnym a poradným orgánom riaditeľa VI. ŠS zastupuje všetkých študentov ubytovaných vo VI. Strana 9 z 11
10 (1) Organizácia ŠS a) ŠS má 7 členov, z toho: 6 zástupcov jednotlivých ročníkov študijného programu všeobecné lekárstvo a 1 zástupca pre študijný program ošetrovateľstvo a akreditované nelekárske študijné programy, ktorých volia ubytovaní študenti v jednotlivých ročníkoch a programoch; b) riadiacimi zložkami sú predseda a podpredseda, ktorí sú volení v priamych voľbách tajným hlasovaním členmi ŠS, pričom na zvolenie je potrebná nadpolovičná väčšina všetkých hlasov; c) predseda a v jeho neprítomnosti podpredseda zabezpečujú prípravu zasadnutí ŠS a dbajú na realizáciu úloh vytýčených jednotlivým členom na zasadnutiach; d) zasadnutia ŠS zvoláva predseda alebo podpredseda ŠS; spravidla sa ho zúčastňuje riaditeľ VI, v čase jeho neprítomnosti zástupca riaditeľa VI; e) na žiadosť riaditeľa VI je povinný predseda alebo podpredseda ŠS zvolať mimoriadne zasadnutie v najkratšom možnom termíne; f) zasadnutie ŠS je uznášaniaschopné, ak je na ňom prítomná nadpolovičná väčšina jej členov, na platné uznesenie ŠS sa vyžaduje súhlas nadpolovičnej väčšiny všetkých hlasov; g) zasadnutia sú verejné; (2) Voľby do ŠS a mandát člena ŠS a) Členovia ŠS sú volení na základe priameho a rovného volebného práva tajným hlasovaním. Právo voliť i právo byť volený patrí každému ubytovanému študentovi vo VI; b) Voľby do ŠS vyhlasuje a deň ich konania stanovuje riaditeľ VI najneskôr do konca októbra príslušného akademického roku, ak sa jedná o doplňovacie voľby v priebehu roku, tak do 14 dní; c) Voľby organizuje volebná komisia tvorená dvomi členmi ŠS. Ani jeden nesmie byť v príslušnom období volený; d) Mandát získava na celé obdobie štúdia; e) Mandát zaniká: - odvolaním ubytovaných študentov toho ročníka resp. programu, ktorý zastupuje (predložením podpisov nadpolovičnej väčšiny ubytovaných študentov ročníka alebo študijného programu, ktorý zastupuje predsedovi ŠS alebo riaditeľovi VI); - odstúpením z funkcie; - zánikom ubytovania; - rozpustením ŠS (na návrh jednej tretiny členov komory študentov AS je AS oprávnený rozpustiť ŠS); f) V prípade, ak člen ŠS, prestane byť členom ŠS samosprávy, organizujú sa v príslušnom ročníku doplňovacie voľby. (3) Pôsobnosť ŠS a) podieľa sa spolu s riaditeľom i ostatnými zamestnancami VI na výkone kontroly dodržiavania ustanovení Ubytovacieho poriadku študentmi; b) v spolupráci s riaditeľom VI rieši priestupky v priestupkovom konaní VI; Strana 10 z 11
11 c) spolupracuje s ubytovacím oddelením VI pri realizácii ubytovania študentov na začiatku akademického roka; d) prerokúva návrh riaditeľa na vydanie Ubytovacieho poriadku; e) prerokúva návrh riaditeľa na rozdelenie finančných prostriedkov VI; f) zriaďuje a ruší kultúrne a športové záujmové krúžky a kluby VI, poveruje ich organizáciou jednotlivých študentov a schvaľuje pravidlá ich činnosti; g) na návrh riaditeľa VI schvaľuje rozdelenie finančných prostriedkov vyčlenených v rozpočte VI pre záujmovú a športovú činnosť ubytovaných študentov; (4) Ostatné dojednania a) výkon funkcie člena ŠS je nezastupiteľný; b) člen ŠS je povinný zúčastňovať sa na všetkých jej zasadaniach a rešpektovať pri výkone svojej funkcie tento Ubytovací poriadok, Štatút UK a JLF, ako aj ostatné záväzné predpisy. Čl. 11 Prechodné a záverečné ustanovenia (1) Zrušuje sa platnosť Ubytovacieho poriadku VI JLF UK v Martine zo dňa 28. augusta (2) Ubytovací poriadok možno v prípade potreby zmeniť alebo upraviť písomnou formou, a to po predchádzajúcom prerokovaní v Študentskej samospráve a schválení vo vedení fakulty. (3) Tento Ubytovací poriadok nadobúda účinnosť dňom 1. februára 2011 V Martine dňa 24. januára 2011 PhDr. Jana Seryjová, v.r. riaditeľka VI a J doc. MUDr. Dušan Mištuna, PhD., v.r. dekan JLF UK Strana 11 z 11
A K A D É M I A O Z B R O J E N Ý C H S Í L generála Milan Rastislava Štefánika
A K A D É M I A O Z B R O J E N Ý C H S Í L generála Milan Rastislava Štefánika Č. Q-441 Liptovský Mikuláš 14. januára 2015 S M E R N I C E rektora Akadémie ozbrojených síl generála Milana Rastislava Štefánika
UBYTOVACÍ PORIADOK. Vysokoškolského internátu Družba UK
UNIVERZITA KOMENSKÉHO V BRATISLAVE VYSOKOŠKOLSKÝ INTERNÁT DRUŽBA Botanická 25, 842 14 Bratislava 4 UBYTOVACÍ PORIADOK Vysokoškolského internátu Družba UK V Bratislave 1.9.2016 1 UBYTOVACÍ PORIADOK Vysokoškolského
DOMÁCI PORIADOK TEOLOGICKÉHO DOMOVA EVANJELICKEJ CIRKVI A. V. NA SLOVENSKU pri EVANJELICKEJ BOHOSLOVECKEJ FAKULTE UNIVERZITY KOMENSKÉHO V BRATISLAVE
DOMÁCI PORIADOK TEOLOGICKÉHO DOMOVA EVANJELICKEJ CIRKVI A. V. NA SLOVENSKU pri EVANJELICKEJ BOHOSLOVECKEJ FAKULTE UNIVERZITY KOMENSKÉHO V BRATISLAVE I. Funkcia Teologického domova 1. Teologický domov (TD)
Info: 0905 456 456 www.chataskleneteplice.sk Typ ubytovania: CHATA 4 samostatné izby: 1. Izba dve jednolôžkové postele 2. izba manželská posteľ + jednolôžková posteľ 3. izba manželská posteľ + jednoposchodová
FAKULTA PRÁVA. DISCIPLINÁRNY PORIADOK A ROKOVACÍ PORIADOK DISCIPLINÁRNEJ KOMISIE Fakulty práva Paneurópskej vysokej školy
FAKULTA PRÁVA DISCIPLINÁRNY PORIADOK A ROKOVACÍ PORIADOK DISCIPLINÁRNEJ KOMISIE Fakulty práva Paneurópskej vysokej školy Bratislava 2013 I. časť DISCIPLINÁRNY PORIADOK Článok 1 Disciplinárna komisia Fakulty
Informácie pre študentky ubytované v Domove mládeže SOŠ obchodu a služieb Trnava, Lomonosovova 6, v akademickom roku 2016/2017
Informácie pre študentky ubytované v Domove mládeže SOŠ obchodu a služieb Trnava, Lomonosovova 6, v akademickom roku 2016/2017 1. Nástup na ubytovanie od 01. októbra 2016 počas úradných hodín: - pondelok